**ԳԱՎԱՌ ՀԱՄԱՅՆՔԻ ՂԵԿԱՎԱՐ ԳՈՒՐԳԵՆ ՄԱՐՏԻՐՈՍՅԱՆԻ ՈՒՂԵՐՁԸ՝ ՀԱՆՐԱՊԵՏՈՒԹՅԱՆ ՏՈՆԻ ԱՌԹԻՎ**

Հարգելի՛ հայրենակիցներ.

Շնորհավորում եմ բոլորիս առաջին Հանրապետության օրվա կապակցությամբ:

1918 թվականի մայիսի 28-ին հայ ժողովուրդը դրսևորեց ազգային գիտակցություն, իր հողում ապրելու և արարելու անկոտրում կամք.

Դրա դրսևորումը Բաշ Ապարանի, Ղարաքիլիսայի և Սարդարապատի ճակատամարտերն էին, որոնք հիմք դարձան առաջին հանրապետության ձևավորմանը:

Անկախ, ինքնիշխան ու հզոր պետություն ունենալու գաղափարն ու ձգտումը հայ ազգը փոխանցել է սերնդե-սերունդ և ես հավատացած եմ, որ այդ ձգտումներն ու գաղափարները մենք արժանվույնս կպահպանենք և կծառայեցնենք մեր անկախ պետականության պահպանման գործին:

Անսասան ու հարատև թող լինի հայոց պետականությունը: Բարին ընդ ձեզ:

*Լավագույն մաղթանքներով՝ Գավառ համայնքի ղեկավար՝*

*Գուրգեն Երվանդի Մարտիրոսյան*